Allt hefur gengið mjög vel hjá Sjálfstæðisflokknum nema fylgið sem hefur hrunið . Flokkurinn hefur lagað erfið fjármál sín með því að fá aðra flokka á Alþingi til liðs við sig að hækka opinber framlög til stjórnmálaflokka um 300% . Nú skipta flokkarnir með sér meira en 800 milljónum króna í styrki til flokka á ári . Ekki er langt síðan þessi tala var rúmar 200 milljónir og þótti mörgum samt nóg um .